 Baba Ijesha: Ọrọ àti ìwà Yomi Fabiyi lórí ìṣẹlẹ yìí kù díẹ káàtó Ninu fidio mii to tun se jade, ni Princess ti sàlàyé bí ọrọ ṣe jẹ gan láti ibẹrẹ wá, paapaa nitori àwọn eeyan tó n sọrọ pé Báwo ni ènìyàn yóò ṣe má bá ọmọ sùn lábẹ òrúlẹ òun fún ọdún méje, tí òun kò mọ? Adekoya ni, kò sí òtítọ kankan nínú ọrọ yìí nítorí kò sí ìgbà kankan tí òun sọ pé Baba Ijesha ń bá ọmọ náà sùn fún ọdún méjè. Àwọn tó n sọ pé báwo ni òun ko ṣe mọ pé irú nǹkan bẹẹ ṣẹlẹ láti odidi ọdún méje ṣẹyìn, mó fẹ fi àsìkò yìí sọ fún yín pé, ọjọ tí ọrọ yìí ti ṣẹlẹ ni mo ti mọ, sùgbọn kò sí ẹrí. Ó wa rọ gbogbo ènìyàn pe kí wọn ye tan irọ ká lórí ọrọ yìí nítori aburú tí ìṣẹlẹ yìí ti ṣe fún ọmọ kekere náà ti pọ jù. O ni àimọye àkọsílẹ ni àwọn ọlọpàá ti ni ki ọmọ náà maa kọ, to si ni láti ọjọ àkọkọ lo ti sọ pe Baba Ijesha ba òun sùn. Bákan náà ni Princess tun sọ pé ọpọ lo n bèèrè fún ẹri bíi fọnran tó fihàn pé Baba Ijesha bá ọmọ náà sùn lóòtọ. Ibèérè mi ni pé, gẹgẹ bi àgbàlagba, ṣe ẹ le gbe fótò ibi ti ẹyin àti olólùfẹ yín ti n ní nǹkan pọ sita, báwo ni ẹ se wá n réti ki ń gbe ti ọmọde jáde Gbajúgbajà adẹrìnpòṣónú náà tun bẹnu àtẹ lu bí ọkan nínú akẹgbẹ rẹ, Yomi Fabiyi ṣe n ṣe lórí ọrọ náà, ó ni ìwà to n hu àti àwọn ọrọ tó n sọ, jọ tí ẹni ti ko ronú jinlẹ kí o tó máa sọrọ. Baba Ijesha sọ fun mi pe nigba akọkọ ti isẹlẹ naa waye, atọ oun ko le di ọmọ Adekoya ni baba Ijesha tún ń sọ fún òun láìpẹ yìí pé, ńigbà tí òun se lákọkọ tí ọmọ náà wà ni ọdún méje, ààtọ òun kò le dọmọ, ọrọ yìí kò ṣe máá gbọ sétí. Ó ni kò tọnà kí àwọn ènìyàn máa wá àwáwí fún ǹkan tí kò dára, nǹkan ti kò dára, kò dára ni. Báwo ni mó ṣe fẹ gbé fọnran ibi ti àgbàlàgbà tí n bá ọmọ kékeré sùn fún odidi ọgbọn ìṣẹjú Nínú ọrọ tírẹ, Iyabo Ojo ní ìdí tí àwọn fi ju fọnran ibi ti Baba Ijesha ti jẹwọ pé òun ṣe ẹsùn tí wọn fi kan oun ni pé, Yomi Fabiyi sọ fún òun pé, òun bẹ Baba Ijebu wò, ó sí sọ fún òun pé òun kò ṣe. hhh Nítorí rẹ ni mo ṣe sọ fún Princess ko gbe fọnran náà síta. Àwọn òṣèré méjèèjì rọ àwón òbí láti jí gìrì sí ojúṣe wọn nítorí ọpọ àwọn tí wọn fọkan tan lábẹ òrùlé wọn, gan ló má n ṣe aburu pẹlú àwọn ọmọbinrin àti ọkùnrin wọn. : Damilola Adekoya tí gbogbo ènìyàn mọ sí Princess Comedian, tí tún ké sí gbogbo ènìyàn láti ma wá ìdí ohun gbogbo dájú láti di òkodoro inú rẹ mú. 